**Matthew Anthony «Matt» Derbyshire** (født 14. april 1986 i Blackburn, England) er en engelsk fotballspiller som har spilt for ulike klubber i England, Hellas og Kypros, som oftest som spiss.

Klubbkarriere
-------------

Derbyshire kom billig til Blackburn Rovers fra den lokale klubben Great Harwood Town i 2003, etter å ha scoret 18 mål på 9 kamper. Manchester United var også ute etter unggutten, men Derbyshire valgte favorittklubben til fordel for storklubben, blant annet fordi han følte seg sikker på mer spilletid i Rovers.
Han ble lånt ut til Plymouth Argyle, men klarte ikke å score ett eneste mål, og daværende Blackburn-manager Mark Hughes hentet Derbyshire tilbake til Blackburn før lånekontrakten gikk ut. I stedet gikk han på lån til Wrexham, der han endelig fikk sitt gjennombrudd, med 10 mål på 16 kamper.
Vel tilbake i Blackburn, scoret han sitt første mål for Rovers 1. januar 2007. Da scoret han ett mål i 3-0-seieren mot Wigan Athletic. Seks dager senere scoret han 1-0-målet i 4-1-seieren mot Everton FC i FA-Cupens tredje runde. Uken etter, 13. januar, startet han sin første A-lagskamp, mot Arsenal, før han 20. januar scoret sitt tredje mål på fire kamper, mot Manchester City.

28. januar 2009 gikk Derbyshire til den greske toppklubben Olympiakos på lån ut sesongen.
Låneperioden viste seg å bli en suksess, og 18. juni kom de to klubbene til enighet om å gjøre overgangen permanent. Han signerte en 4-årskontrakt med Pireus-klubben den 23. juni.

10. august ble Derbyshire klar for Championshipklubben Nottingham Forest FC

Landslagskarriere
-----------------

1. februar 2007 ble Derbyshire kalt opp til England U21s tropp av den da nye treneren Stuart Pearce. Anledningen var kampen mot Spania U21, 6. februar 2007. Dessverre ble Derbyshire skadet i en Blackburn-kamp 3. februar, og gikk glipp av kampen.
Dermed ble hans landslagsdebut utsatt til 24. mars 2007, da England U21 spilte mot Italia U21 på nye Wembley Stadion. Derbyshire scoret Englands tredje mål i en spennende 3-3-kamp. 
Derbyshire spilte kamper for England i UEFAs Europeiske U21-mesterskap, der han blant annet scoret et kontroversielt mål mot Serbia U21. Den serbiske forsvarsspilleren Slobodan Rajković lå nede med en skade, uten at Derbyshire slo ballen ut over sidelinjen. I stedet scoret han, og i etterkant forklarte han seg med at han ikke hadde sett den skadde spilleren.

Statistikk fra klubbkamper
--------------------------

*Oppdatert 2. mars 2008*

| Klubb | Sesong | Liga | Cup | Europa/andre | Totalt |
| --- | --- | --- | --- | --- | --- |
| Kamper | Mål | Pasn. | Kamper | Mål | Pasn. | Kamper | Mål | Pasn. | Kamper | Mål | Pasn. |
| Plymouth (lån) | 2005–06 | 12 | 0 | 2 | 1 | 0 | - | 0 | 0 | 0 | 13 | 0 | 2 |
| Wrexham (lån) | 2005–06 | 16 | 10 | - | 0 | 0 | 0 | 0 | 0 | 0 | 16 | 10 | - |
| Blackburn Rovers | 2004–05 | 1 | 0 | - | 0 | 0 | 0 | 0 | 0 | 0 | 1 | 0 | - |
| 2006–07 | 22 | 5 | 2 | 6 | 4 | 1 | 2 | 0 | 0 | 30 | 9 | 3 |
| 2007–08 | 19 | 3 | 1 | 4 | 1 | 0 | 5 | 1 | 1 | 28 | 5 | 2 |
| Totalt i karrieren |  |  |  |  |  |  |  |  |  | 88 | 24 | 7 |

Referanser
----------

1. ↑  Derbyshires landslagsforventninger[*død lenke*], rovers.co.uk, link kopiert 22. juni 2007 (engelsk).
2. ↑  Inkluderer FA Cup, Ligacupen and FA Community Shield

Eksterne lenker
---------------

* (en) Matt Derbyshire – Transfermarkt Rediger på Wikidata

* (en) Matt Derbyshire – WorldFootball.net Rediger på Wikidata

* (en) Matt Derbyshire – Soccerbase.com Rediger på Wikidata

* (en) Matt Derbyshire – FootballDatabase.eu Rediger på Wikidata

* (en) Matt Derbyshire – Soccerway Rediger på Wikidata

* (en) Matt Derbyshire – FBref Rediger på Wikidata